text: Prinsesse Marie indvier nyt rygcenter
  01 februar 2011 kl. 10.56
  Prinsesse Marie klipper snoren, når det fredag markeres, at Rygcenter Syddanmark er flyttet fra Give til Middelfart.
  Rygcentret i Give har i en halv snes år været en selvstændig specialafdeling under Vejle Sygehus. Nu er centret og alle ansatte flyttet til det tidligere psykiatriske hospital i Middelfart. Her er alle de kirurgiske, medicinske og træningsmæssigt funktioner klar til brug. 
  Det nyindrettede rygcenter tager dagligt mod ca. 150 patienter fra hele Region Syddanmark.
  